מועצה אזורית הר חברון

המועצה האזורית הר חברון הממוקמת בדרום מערב יהודה (מחוז יהודה ושומרון) קיבלה מעמד מוניציפלי בשנת 1982. המועצה כוללת 17 התנחלויות ומספר מאחזים, בהם יישובים קהילתיים, חילוניים, דתיים, ושיתופיים-חקלאיים. ממוצע המרחקים בין כל יישובי המועצה הוא 37.8 ק"מ. במועצה 13 חברים ובראשם עומד אלירם אזולאי. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית הר חברון 11,344 תושבים (מקום 166 בדירוג רשויות מקומיות בישראל). האוכלוסייה גדלה בקצב גידול שנתי של ‎4.2%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 91.3%. השכר החודשי הממוצע של שכיר במשך שנת 2021 היה 10,068 ש"ח (ממוצע ארצי: 11,330 ש"ח). ערך מורחב – הר חברון בדומה לשאר המועצות האזוריות ביהודה ושומרון, שטח השיפוט של המועצה כולל רק את שטחי היישובים היהודיים, ללא רצף קרקעי ביניהם. ישובי המועצה נמצאים בשטח שגבולותיו הם המועצה האזורית גוש עציון בצפון, המועצה המקומית מיתר והמועצה האזורית בני שמעון בדרום, המועצה האזורית תמר במזרח, והמועצה אזורית מטה יהודה במערב. בשטח זה עובר קו פרשת המים הארצי. שטח המועצה האזורית חופף את הנפה הגדולה ביותר של הרשות הפלסטינית ביהודה ושומרון, נפת חברון, ובתוכו נמצאות שתי רשויות עצמאיות: קריית ארבע והיישוב היהודי בחברון. בשטח שיפוט המועצה האזורית פועלים 45 גני ילדים ממלכתיים וממ"ד, גן חינוך מיוחד אחד, שלושה בתי ספר אזוריים: ממ"ד סוסיא (זוכה פרס חינוך ישראל לשנת הלימודים ה'תשס"ו) ביישוב סוסיא וממ"ד דביר ביישוב עתניאל, ותלמוד תורה אור יאיר השוכן גם הוא ביישוב סוסיא. חוץ מאלו קיים ביישוב סנסנה בית ספר בסגנון אנתרופוסופי. כמו כן, רבים מילדי המועצה לומדים בבתי הספר ביישובים קריית ארבע ומיתר הסמוכים. בתחומי המועצה נמצאות שלוש ישיבות תיכוניות: ישיבת סוסיא ישיבת עתניאל לצעירים ישיבת שבי חברון לצעירים ביישוב מעלה חבר. במעלה חבר קיימת גם ישיבה קטנה לאומית. בנוסף, פועלות בשטח המועצה ארבע ישיבות גבוהות/הסדר ומכינה קדם צבאית: ישיבת ההסדר עתניאל ישיבת רעותא בכרמל (הסדר+גבוהה) ישיבת הר שלום במצפה אשתמוע. הישיבה הגבוהה נתיבות דרור ביישוב תלם המכינה הקדם צבאית יתיר ביישוב בית יתיר. בשטח המועצה פועלות גם שתי מדרשות לבנות: "מכון ראשית" מדרשה לבנות בוגרות שירות צבאי או לאומי, נמצאת בלב מושב מעון. מדרשת נגוהות, המשלבת שירות לאומי עם לימודים תורניים. ביישוב בית חגי פועל כפר נוער הנותן מענה לבעלי צרכים מיוחדים בגילאי 12–18. המועצה האזורית הר חברון מנוהלת על ידי ראש המועצה ומליאת המועצה ולכל יישוב יש ועד מנהל. בבחירות למועצה, הנערכות אחת לחמש שנים, נבחרים ראש המועצה, המליאה, וועדי היישובים. במליאת המועצה ישנה נציגות לכל יישוב כאשר מספר הנציגים משתנה על פי כמות התושבים - כל יישוב שמספר התושבים בו עולה על 500 זכאי לשני נציגים בעוד שיישובים קטנים יותר זכאים רק לנציג אחד. 1982 - 1984 - רון שכנר מבית יתיר. 1984 - 1985 - יצחק ערמוני. 1985 - 1996 - רון שכנר. 1997 - 1999 - אורי זילברמן מבית יתיר. 1999 - 2013 - צביקי בר-חי מסוסיא. 2013 - 2024 - יוחאי דמרי מעתניאל. מכהן - אלירם אזולאי מסנסנה. דרומא - שם חבל הארץ בתקופת האימפריה הביזנטית דרומא - שורשים, התיישבות ומסלולי טיול בהר חברון, עורך: צביקה פלג, יצא לאור על ידי המועצה האזורית הר חברון, תשס"ח. מדיה וקבצים בנושא מועצה אזורית הר חברון בוויקישיתוף אתר המועצה האזורית הר־חברון פרופיל מועצה אזורית הר חברון נכון לשנת 2020 באתר הלמ"ס מועצה אזורית הר חברון, במרכז המידע לנגב ולגליל של תנועת אור הר חברון (יהודה ושומרון : מועצה אזורית), דף שער בספרייה הלאומית לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת מדד חברתי כלכלי של למ"ס נכון לשנת 2021 הנתונים לפי טבלת רשויות מקומיות של למ"ס עבור סוף 2022 ביניהם אביגיל, עשהאל ומצפה יאיר פרופיל מועצה אזורית הר חברון באתר הלמ"ס מבקר המדינה, היבטים בהתנהלות המועצות האזוריות בשומרון, ראו הערה בעמ' 554 בר חי לא יתמודד לראשות מועצת הר חברון אחרי 14 שנה, יונתן אוריך, כיפה, 2013